Dambulos auksinė šventykla

Dambulos auksinė šventykla arba Dambulos urvo šventykla (, ) – budistinė šventykla vidurio Šri Lankoje, Matalės rajone, 72 km į šiaurę nuo Kandžio, prie Dambulos miesto.

Vietovė gyvenama nuo priešistorinių laikų – apylinkėse rastos Ibankatuvos megalitinės kapavietės. Dambulos šventykla – didžiausia ir geriausiai išsilaikiusi urvų šventykla Šri Lankoje. III a. pr. m. e. čia įsikūrė miškuose klajoję budistų vienuoliai. Šventykla palaipsniui plėsta, o dabartinį pavidalą įgijo XVIII a. Dambulos auksinė šventykla veikia iki šių laikų. Šventyklos kompleksas apima 5 urvus, nors apylinkėse gausu mažesnių urvų šventyklų.Rangiri Dambulla Cave Temple, unesco.org Religinio komplekso viduje gausu budistinio meno paminklų – 153 budų skulptūros (svarbiausia – gulintis Dambulos buda), taip pat kitų dievybių – Samano, Višnaus, Ganešos ir kt. – be to, bodhisatvų, budistinių karalių skulptūros, freskos, vaizduojančios Budos gyvenimo epizodus.Sri lankan architecture, history and travel, srilankaview.com

1991 m. Dambulos šventykla įtraukta į UNESCO pasaulio paveldo sąrašą.

 Šaltiniai 

Kategorija:Šri Lanka
Kategorija:Budizmo šventovės